laion/Wikipedia-Exotic huggingface dataset:
וישניבקה

וישניבקה (באוקראינית: Вишнівка; ברוסית: Вишневка, וישנבקה; בפולנית: Wyszniwka; בעבר נודע בשם אופלין (באוקראינית: Опалин, בפולנית: Opalin) או סטארי אופלין (באוקראינית: Старий Опалин)) הוא כפר במחוז משנה לובומל במחוז ווהלין באוקראינה. הכפר שוכן על גדות נהר הבוג המערבי, בצמידות לגבול עם פולין, במרחק של כ-20 קילומטרים צפון-מערבית לעיר לובומל. ב-1638, כשהאזור היה תחת שליטת האיחוד הפולני-ליטאי, אופלין קיבלה זכויות מגדבורג ממלך פולין ולדיסלאב הרביעי. בשנים שלאחר מכן האזור סבל ממלחמות ומשריפות, האוכלוסייה הצטמצמה והיא חזרה להיות כפר עד שקיבלה זכויות מגדבורג מחדש ב-1687 מהמלך יאן סובייסקי. אופלין שימשה אז כעיר מלכותית. בעקבות חלוקת פולין האזור עבר לשליטת האימפריה הרוסית ולאחר מלחמת העולם הראשונה הוא חזר לשליטה פולנית במסגרת הרפובליקה הפולנית השנייה. ב-1939, עם תחילת מלחמת העולם השנייה ועל פי הסכם ריבנטרופ–מולוטוב, הצבא האדום כבש את האזור והוא סופח אל הרפובליקה הסובייטית הסוציאליסטית האוקראינית של ברית המועצות. בסוף יוני 1941, במהלך מבצע ברברוסה, אופלין נכבשה על ידי הארמייה השישית של הוורמאכט, צבא גרמניה הנאצית. עם סיום המלחמה השליטה חזרה לברית המועצות עד התפרקותה. ב-1963 שמו של הכפר שונה לשמו הנוכחי. ראשיתה של הקהילה היהודית המסודרת עם קבלת המעמד העירוני של אופלין בסוף המאה ה-17, ובכתב הזכויות שניתן אז הורשו היהודים להתיישב במקום, ולעסוק במלאכות שונות. ליהודים הותר גם לבנות בית כנסת ובית מדרש. ממפקד שנערך ב-1701 עולה שהיו בעיירה כמאה יהודים. ב-1847 היו באופלין 314 יהודים וב-1870 היו 450, יותר ממחצית מהתושבים. ב-1897 המספר צמח ל-769 מתוך אוכלוסייה כללית של 1,612 תושבים (כ-48%). ממפקד שנערך ב-1921 לאחר מלחמת העולם הראשונה ניתן לראות ירידה באוכלוסייה היהודית והכללית - 516 מתוך 1,226 (כ-42%) - ככל הנראה בעקבות מצב כלכלי רעוע. על פי הערכה בזמן תחילת הכיבוש הגרמני ב-1941 היו באופלין כ-600 יהודים. זמן קצר לאחר הכיבוש הגרמני היהודים צוו ללכת עם טלאי צהוב, כספם וחפצי הערך שלהם הוחרמו, הם חויבו לעבוד בעבודות כפייה תמורת תשלום זעום אם בכלל ותוך חודשים ספורים הם כונסו למעין גטו פתוח, אך נאסר עליהם לעזוב את הכפר. על פי עדויות שנשמעו במשפטו של אומליאן טימושביץ, מפקד במשטרת העזר האוקראינית, שנערך במרץ 1945, ב-2 באוקטובר 1942 הגיעו לאופלין חמישה קצינים גרמנים ועשרות אנשי משטרת העזר האוקראינית מלובומל וכינסו 582 יהודים אל בית הקברות היהודי, שם הם אולצו להתפשט ונורו למוות אל תוך בור שהוכן מראש. "וישניבקה", באתר JewishGen (באנגלית) אופלין (Opalin), באנציקלופדיה של הגטאות, באתר יד ושם אופלין במרכז מורשת יהדות פולין אלכסנדר קרוגלוב (רו'), אופלין, אנציקלופדיה של המחנות והגטאות (כרך II, חלק B, עמ' 1436–1437), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) Kovel media אופלין במרכז מורשת יהדות פולין. אלכסנדר קרוגלוב (רו'), אופלין, אנציקלופדיה של המחנות והגטאות (כרך II, חלק B, עמ' 1436–1437), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית). אופלין (Opalin), באנציקלופדיה של הגטאות, באתר יד ושם וישנבקה במהדורה האינטרנטית של האנציקלופדיה הרוסית היהודית (ברוסית). אופלין ביברייסקיה אנציקלופדיה (ברוסית). ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "וישניבקה".
אלכס ג'ונס (מנחה וולשית)

שרלוט אלכסנדרה ג'ונס (באנגלית: Charlotte Alexandra Jones; נולדה ב-18 במרץ 1977) היא מנחת טלוויזיה וולשית. ג'ונס נולדה בעיירה אמנפורד שבוויילס ויש לה אחות צעירה, היא התחנכה בבית ספר בשפה הוולשית, כילדה למדה בלט, תיאטרון, קולנוע וטלוויזיה באוניברסיטת אבריסטווית' וביצעה את מבחן הסיום שלה בספרד כשהשתתפה בתוכנית המציאות "Prickly Heat", לאחר סיום לימודיה החלה לעבוד ב-BBC. משנת 2010 היא מנחה את מגזין הטלוויזיה "The One Show". היא הייתה חברה בצוות עיתונאי ה-BBC שסיקר את חתונת הנסיך ויליאם וקתרין מידלטון, והיא שימשה ככתבת שטח בעיירת הולדתה של קייט מידלטון. היא הגישה את הניקוד של הממלכה המאוחדת באירוויזיון 2011. בשנת 2011 השתתפה בעונה התשיעית של "Strictly Come Dancing" (הגרסה הבריטית של "רוקדים עם כוכבים") והגיעה למקום החמישי. ב-6 בפברואר 2015, במהלך פרק של "The One Show", הוכרז כי ג'ונס התארסה לצ'ארלי תומסון, סוכן ביטוח ניו זילנדי. ב-31 בדצמבר 2015, נישאו הזוג בטירת קרדיף (אנ'). ב-22 בינואר 2017 נולד בנם הבכור. אלכס ג'ונס, ברשת החברתית אינסטגרם אלכס ג'ונס, במסד הנתונים הקולנועיים IMDb (באנגלית) James Robinson, Alex Jones to replace Christine Bleakley on The One Show, the Guardian, ‏2010-07-25 (באנגלית) Mainwaring, Rachel (2010-02-12). "Alex Jones: My decade on Welsh TV". walesonline. נבדק ב-2018-09-27. "BBC reveals new 'One Show' host". Digital Spy (באנגלית). 2010-07-25. נבדק ב-2018-09-27. The One Show, facebook.com Williams, Kathryn (2015-12-31). "The One Show presenter Alex Jones is getting married at Cardiff Castle today". walesonline. נבדק ב-2018-09-27. Minn, Hayley (2017-03-19). "Alex Jones reveals first picture of newborn son Teddy". mirror. נבדק ב-2018-09-27.
רחוב ירמיהו

האם התכוונתם ל... רחוב ירמיהו (ירושלים) רחוב ירמיהו (תל אביב-יפו)
יחסי בולגריה–מונטנגרו

יחסי בולגריה–מונטנגרו הם היחסים הדיפלומטיים הרשמיים שבין הרפובליקה הבולגרית לבין רפובליקת מונטנגרו. היחסים בין שתי המדינות כוננו לראשונה בעת החדשה בשנת 1896, כאשר מונטנגרו הייתה ממלכה ולבולגריה הייתה מערכת שלטון עצמי מיוחדת כאשר היא בפועל הייתה חלק מהאימפריה העות'מאנית. בולגריה הכירה במונטנגרו בעידן המודרני ב-12 ביוני 2006. היחסים בין שתי המדינות בעידן המודרני כוננו ב-2 באוגוסט 2006. מונטנגרו מיוצגת בבולגריה בדרג השגרירות באמצעות שגרירות רשמית שהיא מחזיקה בסופיה, בירת המדינה. בולגריה מיוצגת במונטנגרו בדרג השגרירות באמצעות שגרירות רשמית שהיא מחזיקה בפודגוריצה, בירת המדינה. מדיה וקבצים בנושא יחסי בולגריה–מונטנגרו בוויקישיתוף Bulgarian embassy in Podgorica (בבולגרית) EMBASSY OF MONTENEGRO IN SOFIA, BULGARIA EMBASSY OF BULGARIA IN PODGORICA, MONTENEGRO ערך זה הוא קצרמר בנושא יחסי חוץ ובנושא בולגריה. אתם מוזמנים לתרום לוויקיפדיה ולהרחיב אותו.
רפאל מסעוד אבן מוחא

רבי רפאל מסעוד אבן מוחא (ה'תקנ"ז, 1797- י"ח בתמוז ה'תרל"ד, יולי 1874) היה מקובל אב בית דין ורבה של מרקש, במאה ה-19. נולד לרב יעקב ולמרים, שמו היה 'מסעוד' ומחמת מחלה הוסיפו לו את השם 'רפאל'. בשנת ה'תקנ"ז (1797) במרקש. נשא לאשה את מרת דונא בת הרב יעקב אלבייליא שהיה נגיד ותלמיד חכם חשוב. למד בין היתר בישיבת רבי שלמה אסבאג ובישיבת רבי יוסף חרוש, וכנראה למד גם אצל רבי שלמה אוזנקוט. על לימודו מצינו בכתב המינוי לדיינות של בנו שכתב עליו: ”"הוא למד תורה מפי קדוש מרנא ורבנא חסידא קדישא ופרישא נר המערבי הרב המפורסם המקובל האלקי הנשר הגדול בעל כנפים כמוהר"ר שלמה אסבאג זלה"ה ומימיו הוא שותה מימיו מן המקדשים יוצא”". רבי רפאל מסעוד נתמנה לדיין במרקש בשנת ה'תקצ"ו, כנראה אחר פטירת רבי מימון פינטו. שימש עם רבי דוד צבאח ורבי אלעזר חזן, ורבי רפאל מסעוד היה דיין שלישי. בשנת ה'תרכ"ג אחר עליית רבי אלעזר חזן לארץ ישראל, התמנה לאב בית הדין ולרב העיר. בתפקיד זה שימש עד לפטירתו. חבריו לבית הדין היו: רבי יעקב בטאן, רבי דוד לוסקי, רבי שלם הכהן, רבי רפאל יוסף חרוש, ורבי ימין צבאח. בית דינו הוציאו מאות פסקי דינים, מהם נדפסו בספרו שו"ת פרדס רימונים, ובשו"ת רבי דוד צבאח ובשו"ת רבי יעקב בטאן, חלק נוסף נמצא בכתבי יד. לרבי רפאל מסעוד נולדו שני בנים: רבי אברהם אבן מוחא שלימים נתמנה לדיין במרקש. ורבי מכלוף אבן מוחא שהיה תלמיד חכם וסוחר. נפטר במרקש בגיל 80 לערך, בי"ח תמוז בשנת ה'תרל"ד, בחודש יולי בשנת 1874. חיבר הרבה חיבורים נדפסו מהם: פרפראות לחכמה חלק א' - כולל חידושים על התורה בעיקר בדרך הראשי תיבות. פרפראות לחכמה חלק ב' - ביאור על הרא"ם. פרפראות לחכמה חלק ג' - מכיל חידושים על נביאים וכתובים ופרקי אבות, דרשות והספדים. שו"ת פרדס רימונים חלק א' - פסקי דינים וחידושים על 'שולחן ערוך'. יצא לאור על ידי הרב אליהו אברז'ל שנת ה'תשל"ט 1979. פרדס רימונים חלק ב' - חידושים על הש"ס. יצא לאור על ידי הרב אליהו אברז'ל שנת ה'תשל"ט 1979. פרדס רמונים - חדושים על המקרא ועל דרך הסוד, יצא לאור על ידי מכון פי ישרים בשיתוף עם מכון מריח ניחוח, ה'תשפ"ב. יצחק דלויה שלמה עמאר (מרקש) מרקש המקובל רפאל מסעוד אבן מוחא - באתר MyTzadik רפאל מסעוד בן יעקב אבן מוחא (1781-1874), דף שער בספרייה הלאומית ראו פרפראות לחכמה עמוד יז ראו מבוא ל'קול מבשר' מהד' רוזיליו הערה 42. פרפראות לחכמה עמוד קסח ראו: פרדס רימונים (חאה"ע סי' י"ב): "ראיתי כתב יד א' ששלח או כמהרש"א לכמוהר"ר מוסא ז"ל או להפך, וזכורני שאמ"ל כמהר"ש אוזנקוט ז"ל להעתיקו בכתב ידי, וזה היה אם אפשר בשנת תקע"ט לפ"ק". כת"י ספריית אהבת שלום הפסק דין הקדום ממנו שהגיע לידינו הוא משנת תקצ"ט.
יחסי גאורגיה–גרמניה

יחסי גאורגיה–גרמניה הם היחסים הדיפלומטיים הרשמיים שבין גאורגיה לבין הרפובליקה הפדרלית של גרמניה. כאשר גאורגיה קיבלה לראשונה עצמאות בשנת 1918 המצב הגאופוליטי באזור היה מורכב מתמיד. כדי לשמור על ריבונותה מפני שתי המעצמות באותה העת - האימפריה הרוסית וטורקיה (האימפריה העות'מאנית דאז), הפכה גאורגיה לפרוטוקטורט של האימפריה הגרמנית, ששלחה יחידות של חיילים לגאורגיה תחת הנהגתו של הגנרל פרידריך פרייהר קרס פון קרשנשטיין. המעורבות הגרמנית בגאורגיה הייתה קצרת ימים אך יעילה במיוחד - ברלין לחצה על טורקיה לכבד את גבולותיה של גאורגיה, וביולי 1918 העבירה טורקיה לגאורגיה את כל הנמלים והרכבות בהן שלטה בתחום המדינה החדשה. גרמניה הלוותה מיליוני מארקים גרמניים למדינה החדשה. למרות היחסים הלבביים שהתפתחו בין גרמניה לגאורגיה, נאלצה גרמניה לסגת מהארץ זמן קצר לאחר שהפסידה במלחמת העולם הראשונה. בריטניה החליפה אותה בשמירה על האינטרסים של המדינה - עד לכיבוש הסובייטי. בשנות הארבעים של המאה העשרים התגוררו בגאורגיה יותר מ-24,000 גרמנים שהתפרשו על פני 20 ערים. כתוצאה ממדיניות אנטי גרמנית במלחמת העולם השנייה של הממשלה הסובייטית, מאוקטובר 1941 ועד אפריל 1942 רוב הגרמנים בגאורגיה, בסה"כ 19,186, גורשו מהרפובליקה על ידי השלטונות הסובייטים. ב-21 בספטמבר 1818 הוקם על ידי קבוצת גרמנים שוואבים היישוב הגרמני הראשון בגאורגיה - מרינפלד, כיום חלק מהבירה טביליסי. חודשיים לאחר מכן הקימה קבוצה נוספת של מתיישבים התנחלות על גדת הנהר אסורטי וקראה לה אליזבטל, על שם אשתו של הקיסר - אליזבת אלכסייבה. בשנה הקרובה הוקמו עוד חמש מושבות: ניו טיפליס ואלכסנדרסדורף (שתיהן חלק מטביליסי המודרנית), פטרסדורף (כיום חלק מסרטיצ'אלה) וקתריננפלד (כיום נקראת בולניסי). שלוש מושבות נוספות הוקמו באבחזיה: נאודורף, גנאדנברג ולינדאו. בין השנים 1906–1922 פרסם קורט פון קוטשנבאך את העיתון הגרמני "Kaukasische Post", שכונה "העיתון הגרמני היחיד בקווקז". העורך הראשי היה הסופר והעיתונאי ארתור לייסט. גאורגיה מיוצגת בגרמניה בדרג השגרירות באמצעות שגרירות רשמית שהיא מחזיקה בברלין, בירת המדינה. גאורגיה מיוצגת בגרמניה גם בדרג הקונסולרי באמצעות שתי קונסוליות שהיא מחזיקה בערים: פרנקפורט, ומינכן. גרמניה מיוצגת בגאורגיה בדרג השגרירות באמצעות שגרירות רשמית שהיא מחזיקה בטביליסי, בירת המדינה. מדיה וקבצים בנושא יחסי גאורגיה–גרמניה בוויקישיתוף Georgian Ministry of Foreign Affairs about relations with Germany Georgian embassy in Berlin (in Georgian and German only) German Federal Foreign Office about relations with Georgia German embassy in Tbilissi (in Georgian and German only) Frederik Coene. Euro-Atlantic Discourse in Georgia: The Making of Georgian Foreign and Domestic Policy After the Rose Revolution Donald Rayfield. Edge of Empires: A History of Georgia. 15 February 2013, p. 326 Russian State Archive: РЦХИДНИ. ф. 644. оп. 1. д. 11. л. 195, מאורכב 1941 Deportation of Germans., משרד החוץ הגאורגי Немцы в семье Сталина EMBASSY OF GEORGIA IN BERLIN, GERMANY CONSULATE GENERAL OF GEORGIA IN FRANKFURT AM MAIN, GERMANY CONSULATE OF GEORGIA IN MUNICH, GERMANY EMBASSY OF GERMANY IN TBILISI, GEORGIA
אלכסנדרה דאולינג

אלכסנדרה דאולינג (באנגלית: Alexandra Dowling; נולדה ב-22 במאי 1990) היא שחקנית אנגלייה הידועה בעיקר מתפקידה בדמות המלכה אן בסדרת הדרמה ההיסטורית "המוסקטרים" של ערוץ BBC One. דאולינג סיימה את לימודיה בבית הספר לדרמה אוקספורד ב-2012 עם תעודה בתחום המשחק. הופעת הבכורה של דאולינג בטלוויזיה הייתה בפרק "The Drawing of the Dark" בעונה האחרונה של סדרת הפנטזיה "מרלין" בתפקיד נערה דרואידית בשם קארה. דאולינג הופיע בתפקיד אורח בדמות רוזלין פריי בפרק "גשמי קאסטרמיר" בעונה השלישית של סדרת הפנטזיה "משחקי הכס" של רשת HBO. עוד כיכבה בפרק "Elephants Can Remember" בסדרת הטלוויזיה "פוארו" עיבוד לרומן באותו שם מאת אגאתה כריסטי. הפרק שודר לראשונה ב-9 ביוני 2013 בכיכובם של זואי ואנאמייקר, ונסה קירבי ודייוויד סושה. ב-2013 שיחקה דאולינג בתפקיד הנשי הראשי בסרט הפעולה האפי "פטיש האלים" בכיכובו של ג'יימס קוזמו. את הסרט ביים פארן בלקברן והוא יצא לאקרנים ב-5 ביולי 2013. תפקידה הידוע ביותר הוא בדמות המלכה אן בסדרת הדרמה של BBC One "המוסקטרים" המבוססת על הרומן "שלושת המוסקטרים" מאת אלכסנדר דיומא האב, שעוסקת בתככים פוליטיים בצרפת של המאה ה-17. ב-15 בדצמבר 2014 פורסם שדאולינג התמודדה על התפקיד הנשי הראשי בסרט "שודדי הקאריביים: נקמתו של סלזאר" מסדרת סרטי שודדי הקאריביים", מול קאיה סקודלריו, גבריאלה ויילד, לוסי בוינטון וג'נה ת'יאם. לבסוף להוקה לתפקיד סקודלריו. ב-2015 גילמה דאולינג את ברתה בעיבוד הבימתי של ג'ושואה סטמפ-סימון למחזה "The Last of the De Mullins" מאת סנט ג'ון אמיל קלברינג הנקין, שהוצג בתיאטרון ג'רמין סטריט בלונדון החל מ-5 בפברואר ועד ל-28 בפברואר 2015. אלכסנדרה דאולינג, במסד הנתונים הקולנועיים IMDb (באנגלית) אלכסנדרה דאולינג, באתר AllMovie (באנגלית) אלכסנדרה דאולינג, במסד הנתונים הקולנועיים KinoPoisk (ברוסית) "Alexandra Dowling". The Oxford School of Drama. 2012. נבדק ב-2014-02-19. "'Merlin': New episode 'The Drawing of the Dark' review". Digital Spy. 2012-12-15. נבדק ב-2014-02-19. "'Game of Thrones' casts Roslin Frey for season 3". Hypable. 2012-11-11. נבדק ב-2014-02-19. "TV Trailer: 'Agatha Christie's Poirot: Elephants Can Remember' On ITV". TV Wise. 2013-06-05. נבדק ב-2014-02-25. "Hammer of the Gods". Magnolia Pictures. 2013-11-11. נבדק ב-2014-02-19. "Alexandra Dowling on playing Queen Anne in The Musketeers". Cambridge News. 2014-01-25. אורכב מ-המקור ב-23 בפברואר 2014. נבדק ב-2014-02-19. {{cite web}}: (עזרה) "Pirates Of The Caribbean 5 May Cast 1 Of These 5 Women". Cinema Blend. 16 בדצמבר 2014. נבדק ב-16 בדצמבר 2014. {{cite web}}: (עזרה) "Alexandra Dowling, Charlotte Powell, Roberta Taylor & Harriet Thorpe to Star in THE LAST OF THE DE MULLINS at Jermyn Street Theatre". Broadway World. 16 בינואר 2015. נבדק ב-19 בינואר 2015. {{cite web}}: (עזרה) "Game of Thrones to The Musketeers: Alexandra Dowling's fantasy world". The Resident. 5 בפברואר 2015. נבדק ב-6 בפברואר 2015. {{cite web}}: (עזרה)
נבחרת רומניה בכדוריד נשים

נבחרת רומניה בכדוריד נשים היא הנבחרת לאומית של רומניה. הנבחרת השתתפה ב-25 אליפויות העולם בכדוריד וזכתה בשנת 1962. נכון לשנת 2022, היא הנבחרת היחידה שהשתתפה בכל אליפויות העולם. בהתאם לדירוג של האיגוד הכדוריד העולמי, נכון לדצמבר 2022 הפדרציה מדורגת במקום העשירי. מדיה וקבצים בנושא נבחרת רומניה בכדוריד נשים בוויקישיתוף אתר האינטרנט הרשמי של נבחרת רומניה בכדוריד נשים דף באתר של איגוד הכדוריד העולמי דף באתר איגוד הכדוריד האירופי https://www.ihf.info/member-federations/romania/5081 דירוג של האיגוד העולמי
הר יוג'ין

הר יוג'ין (באנגלית: Mount Eugene) הוא ההר הגבוה ברכס ארצות הברית, באי אלסמיר, בקורדילרה הארקטית, בטריטוריית נונאווט שבקנדה. גובהו של ההר 1,850 מטרים מעל פני הים (והוא ההר ה-22 בגובהו בנונאווט); ההר מתנשא לגובה של 1,417 מטרים מעל סביבתו (והוא ההר ה-17 בהתנשאותו בנונאווט). במקור נקרא ההר "הר ארתור יוג'ין" ("Mount Arthur Eugene") - שם זה ניתן להר בשנת 1883 על ידי חיל הקשר של צבא ארצות הברית, במהלך משלחת החקר - משלחת מפרץ ליידי פרנקלין.  הר יוג'ין באתר ממשלת קנדה הר יוג'ין באתר "אנציקלופדיית ההרים הקנדית" תצלום לוויין של הר יוג'ין הר יוג'ין באתר peakbagger תרשים הנוף הנשקף מהר יוג'ין באתר peakvisor תחזית מזג אוויר עדכנית ארוכת טווח עבור הר יוג'ין (לפי גבהים) לפי מקור אחר גובהו של ההר 1,880 מטרים מעל פני הים מידע גאוגרפי הרי נונאווט לפי גובהם לפי מקור אחר ההר מתנשא לגובה של 1,450 מטרים מעל סביבתו הרי נונאווט לפי התנשאותם
שבעת עמודי החוכמה שלי כמחווה להרי יפן

"שבעת עמודי החוכמה שלי כמחווה להרי יפן" (1992) הוא פסל מאת האמן הישראלי יגאל תומרקין המוצב בהמוזיאון הפתוח בהאקו֗נֶה שביפן. הפסל "שבעת עמודי החוכמה שלי כמחווה להרי יפן" הוקם בשנת 1992, בעקבות זכייתו של תומרקין בפרס על הפסל "Macht Arbeit Frei?". שמו של הפסל מתייחס אל חיבורו של לורנס איש ערב "שבעת עמודי החכמה" (1922) ואל הר "שבעת עמודי החוכמה" בואדי רם שבירדן. הפסל מורכב משבע קורות פלדה המוצבות במקובץ. תומרקין יצר בקורות חורים, מגרעות וסמנים שונים ההופכים אותן למעין טוטם. אחת מן הקורות מוצבת כאילו היא "קבורה" באדמה.
הר אוקספורד (נונאווט)

הר אוקספורד (באנגלית: Mount Oxford) הוא הר ברכס האימפריה הבריטית שבקורדילרה הארקטית. ההר ממוקם על האי אלסמיר, בטריטוריית נונאווט שבקנדה. גובהו של ההר 2,210 מטרים מעל פני הים, והוא מתנשא לגובה של 246 מטרים מעל סביבתו. הראשון שטיפס על ההר היה א. וו. מור (A. W. Moore ) ואינואיטי בשם נוקאפינגקוואק (Nukapinguaq), ב-1 במאי 1935, במסגרת משלחת החקר לחקר האי אלסמיר של אוניברסיטת אוקספורד (ומכאן שמו של ההר). מור העריך שגובהו של ההר 2,743 מטרים מעל פני הים. רק בשנת 1957 העפילו בשנית לפסגת ההר במסגרת השנה הגאופיזית הבינלאומית, ונמדד גובהו המדויק של ההר. תצלום לוויין של אזור הר אוקספורד הר אוקפורד באתר peakbagger תרשים הנוף הנשקף מהר אוקספורד באתר peakvisor תחזית מזג אוויר עדכנית, ארוכת טווח עבור הר אוקספורד (לפי גבהים) מידע על התנשאות ההר ההיסטוריה של גילוי ההר
נובו שיראזה

יפן זהו שם יפני; שם המשפחה הוא . נׂובּוּ שיראזה (ביפנית: 白瀬 矗;‏ 20 ביולי 1861 - 4 בספטמבר 1946) היה לוטננט בצבא היפני הקיסרי, שהתפרסם כמי שהוביל את המשלחת היפנית לאנטארקטיקה. שיראזה נולד בעיר קונורה, במחוז דיווה (כיום ניקאהו שבמחוז אקיטה) ב-20 ביולי 1861. הוא עצמו טוען באוטוביוגרפיה שלו כי הוא נודע בילדותו כילד חצוף ולא ממושמע. בצעירותו, הוא קרא את הקלאסיקות הסיניות וספרים על כריסטופר קולומבוס, פרדיננד מגלן וג'ון פרנקלין. בהשראת זה האחרון, החליט שיראזה להיות חוקר קוטב בעצמו. ביולי 1879 הוא החל לעבור הכשרה כאיש דת, אך חודשיים מאוחר יותר התגייס לצבא. בין השנים 1881 ל-1905, שיראזה הכשיר עצמו למסע אל הקוטב על ידי חקר איי קוריל. לאחר מכן הוא השתתף במלחמת רוסיה–יפן. לאחר שקרא כי מסעו של רוברט פירי אל הקוטב הצפוני נכשל, החליט שיראזה לשנות כיוון ולחקור את הקוטב הדרומי במקום. לקח לשיראזה זמן עד שהצליח לשכנע את הממונים עליו לערוך את המסע, והוא נאלץ להצטרף קודם למשלחת אחרת אשר חקרה את איי קוריל. במהלך מסע זה הוא איבד את קבוצתו, נדבק בצפדינה וכמעט מת מרעב. בסופו של דבר המשלחת היפנית לאנטארקטיקה יצאה מטוקיו באונייה קיינאן מארו בדצמבר 1910, הגיעה אל הקרח ב-26 בפברואר 1911 והפליגה הלאה, אל תוך ים רוס. בגלל המועד המאוחר מאוד בעונה האנטארקטית, לא יכלה האונייה להתקדם מעבר לאי קולמן, וחזרה לסידני, אוסטרליה לחרוף שם. במהלך העונה הבאה נעשה ניסיון שלישי להגיע לטווח ראייה של יבשת אנטארקטיקה, במטרה מוגדרת לחקור את ארץ אדוארד השביעי. קבוצה קטנה ירדה לחקור את הארץ שם נתקלו אנשיה בתנאי מזג אוויר קשים, שאילצו אותם לשוב על עקבותיהם. קיינאן מארו חזרה ליפן; היא הגיעה ליוקוהמה ב-20 ביוני 1912. הממונים על שיראזה זלזלו בהישגיה העלובים של המשלחת, אולם הוא התקבל כגיבור עממי בשובו אל יפן. הוא נפטר בקורמו צ'ו ב-4 בספטמבר 1946. מדיה וקבצים בנושא נובו שיראזה בוויקישיתוף http://www.australiaforvisitors.com/japanese-antarctic-memorial-parsley-bay-sydney.html שלט המנציח את ביקור המשלחת היפנית לאנטארקטיקה במפרץ פרסלי, סידני, ב-1911 http://www.south-pole.com/p0000105.htm ,נובו שיראזה, 1946-1861
הר אוקספורד

האם התכוונתם ל... הר אוקספורד (נונאווט) – הר בקורדילרה הארקטית בטריטוריית נונאווט שבקנדה הר אוקספורד (קולורדו) – הר במדינת קולורדו שבארצות הברית הר אוקספורד (קנטרברי) – הר בפרובינציית קנטרברי באי הדרומי של ניו זילנד
אופלין

האם התכוונתם ל... אופלין - שמו הישן של הכפר וישניבקה במחוז ווהלין באוקראינה רודה-אופלין – עיירה בפרובינציית לובלין בפולין
הר אוקספורד (קולורדו)

הר אוקספורד (באנגלית: Mount Oxford), המכונה גם פסגת אוקספורד (באנגלית: Oxford Peak) הוא הר גבוה, הממוקם בפסגות המכללות, שברכס סאוואץ' בהרי הרוקי, במחוז צ'ייפי, במדינת קולורדו שבארצות הברית. ההר, שגובהו 4,316 מטרים מעל גובה פני הים והוא ההר ה-28 בגובהו בקולורדו; ההר מתנשא לגובה של 199 מטרים מעל סביבתו. ההר ממוקם בשטח אזור הבר פסגות המכללות בפארק הלאומי סן איזאבל (אזורים מוגנים אלה הוקמו על מנת להגן על ערכי הטבע הייחודיים של פסגות המכללות). ההר ממוקם 22.9 קילומטרים צפונית מערבית לעיירה בואנה ויסטה; ההר נמצא 2 קילומטרים צפונית-מזרחית להר בלפורד. שמו של ההר ניתן לו בשנת 1925, על ידי ג'רי הארט, חבר מועדון מטפסי ההרים של קולורדו. הר נקרא על שם אוניברסיטת אוקספורד (בדומה להרים אחרים בפסגות המכללות הנקראים על שם אוניברסיטאות). • Jim Flynn, A Compendium of Curious Colorado Place Names • Randy Jacobs, Robert M. Ormes, Guide to the Colorado Mountains, P 192 •The Colorado Mountain Club, The Colorado 14ers: Standard Routes מדיה וקבצים בנושא הר אוקספורד בוויקישיתוף הר אוקספורד באתר הסקר הגאולוגי של ארצות הברית הר אוקספורד באתר הסקר הגאודזי הלאומי של ארצות הברית הר אוקספורד באתר רשות היערות של ארצות הברית הר אוקספורד באתר משרד החקלאות של ארצות הברית - ומפת מסלול הטיפוס על ההר מפה טופוגרפית של אזור הר אוקספורד הר אוקספורד באתר "אנציקלופדיית ההרים הקנדית" הר אוקספורד באתר peakbagger הר אוקספורד באתר summitpost הר אוקספורד באתר peakery הר אוקספורד באתר peakware תצלומי הנוף הנשקף מהר אוקספורד (תצלומים פנורמיים) באתר 14ers מסלול הטיפוס על הר אוקספורד באתר alltrails מידע למטפסים על הר אוקספורד באתר hikingincolorado מידע למטפסים על הר אוקספורד באתר trails תחזית מזג אוויר עדכנית, ארוכת טווח, עבור הר אוקספורד (לפי גבהים) הטיפוס על הר אוקספורד והר בלפורד, סרטון באתר יוטיוב תיאור טיפוס על הר אוקספורד שמו של ההר מידע באתר הסקר הגאודזי הלאומי של ארצות הברית מידע גאוגרפי מידע גאוגרפי הרי קולורדו לפי גובהם לפי מקור אחר ההר מתנשא לגובה של 205 מטרים מעל סביבתו מידע על התנשאותו של ההר אתר רשות היערות של ארצות הברית ראו ב"לקריאה נוספת": A Compendium of Curious Colorado Place Names ראו ב"לקריאה נוספת": The Colorado 14ers: Standard Routes ראו ב"לקריאה נוספת": Guide to the Colorado Mountains
ויילס באירוויזיון הילדים 2018

ויילס באירוויזיון הילדים 2018 השתתפה עם השיר "Perta" ("היא הכי יפה"), שביצעה מאנו לילי רובין. השיר סיים במקום ה-20 (האחרון) עם 29 נקודות. ב-9 במאי 2018 הודיעה ויילס כי הם יעשו את הופעת הבכורה שלהם בתחרות אירוויזיון הילדים 2018 לאחר שאיגוד השידור האירופי החליט כי גם חברות משנה יכולות להשתתף בתחרות. הם הודיעו על פתיחה התחרות "Chwilio am Seren" (מחפשים כוכב) לייצג אותם בתחרות וששופטי התחרות והמנטורים של המתמודדים יהיו טרה בטאן, קוני פישר וסטפן פרי. יותר מ-100 מתמודדים ניגשו לאודישנים שהתקיימו ב-קארדיף וב-כלנדידנו ולאחר מכן נבחרו מבין המתמודדים, 12 ששרו בשידור חי מול הקהל בסיבוב השני מבין ה-12 המנטורים בחרו שישה מתמודדים שיעלו לגמר. ב-9 באוקטובר 2018 התקיים הגמר הגדול, בסיבוב הראשון ששת המתמודדים שרו קאברים וחמישה צוותי שידור אזוריים היו צריכים לבחור את שלושת הטובים ביותר לדעתם. בסיבוב זה זכו אלה, מאנו ולילי. לאחר מכן נחשף השיר שנקרא אז "Hi yw y Berta" כל אחת מהן ביצעה את השיר בגרסה אחרת, אלה ביצעה את השיר בגרסת פופ, לילי ביצעה את השיר כבלדת פסנתר ומאנו ביצעה אותו כבלדה עממית ולשית. בסיבוב זה רק הקהל בבית הצביע ומאנו קיבלה את רוב קולות הקהל כאשר הפירוט המלא לא נחשף. השיר נבחר באופן פנימי לאחר שרשות השידור הוולשית פנתה למספר זמרים מוכרים במדינה וביקשה מהם לכתוב שיר לתחרות, הזמר שהסכים להיות כותב ונבחר להיות הכותב הוא איוו גווינדד, אחד מבחירי הזמרים במדינה השרים בוולשית. בראיון איוו סיפר כי הלחן נכתב לפני שהוצע לו לכתוב את השיר ואת המילים הוא כתב לאחר שהוא חשב על "הילדים של ימינו ואיכות הסביבה ועל הסכנה שבזריקת פלסטיק לים", בנוסף חשובה לדעתו ההשתתפות והצגה של השפה הוולשית לכל העולם. השיר הותאם לקהל הצעיר והיה לו חשוב שהמילים ישמעו טוב לאוזן הבינלאומית עם פזמון חוזר שקל לקהל להצטרף אליו. ב-16 באוקטובר 2018 נחשפה הגרסה החדשה של השיר שהותאמה למאנו, בשל היותה דוברת ולשית שוטפת לא היה צורך להוסיף אנגלית בשיר. שם השיר השתנה בשל כללי השפה הוולשית, המילה בלי תוספות נכתבת "Perta" אך כאשר היא מלוות במילים נוספות היא נכתבת "Berta". מאנו לילי רובין (נולדה ב-26 בפברואר 2004) היא זמרת, מדבבת ויוצרת ולשית. נולדה וגדלה בכפר רוסגאדפאן שבצפון ויילס למשפחה הדוברת ולשית כשפה ראשונה. אימה שינייד עיתונאית, ולה שני אחים. מאנו התחילה לשיר בגיל שנתיים וכבר בגיל ארבע היא הופיעה בפעם הראשונה מול קהל רב בפסטיבל "Urdd National Eisteddfod" (הפסטיבל השנתי לצעירים בשפה הוולשית בנושאי ספרות, מוזיקה ואומנות). מאנו ממשיכה להופיע בפסטיבלים ואירועים מוזיקליים גדולים בכל רחבי הממלכה המאוחדת בין היתר גם במסגרת בית הספר לאומנויות הבמה בבנגור. החל מ-2014 משמשת מאנו כמדבבת לסרטים וסדרות בשפה הוולשית. נוסף על כך, היא גם גולשת סקי מגיל צעיר. ויילס הופיעה כשיר ה-18 על הבמה אחרי ארמניה ולפני מלטה. בשל כך שהשיר מדבר על הטבע, הוחלט שכל המיתוג יהיה של טבע, גם הקליפ וגם ההופעה ייצגו את הטבע באופן כללי ואת הטבע בווילס באופן ספציפי, הכוריאוגרפיה הכילה גם ריקודים שנפוצים במדינה. מאנו לוותה על ידי 4 רקדניות. ויילס קיבלה 29 נקודות מהצבעות הקהל. ברשות השידור הוולשית הודיעו כי כל שנה אחד מן המלווים יגיש את הנקודות. בשנה זו נבחרה גוון. ויילס באירוויזיון הילדים אירוויזיון הילדים 2018
ויילס באירוויזיון הילדים

ויילס נטלה חלק באירוויזיון הילדים פעמיים החל מהצטרפותה ב-2018, עם "Perta" אותו ביצעה מאנו לילי רובין. ב-9 במאי 2018 הודיעה ויילס כי הם יעשו את הופעת הבכורה שלהם בתחרות אירוויזיון הילדים 2018. ויילס היא המדינה הראשונה המהווה חלק מהממלכה המאוחדת שמשתתפת בתחרות אירוויזיון הילדים אשר משתתפת כמדינה עצמאית. ויילס השתתפה בעבר בתחרות כחלק מהממלכה המאוחדת ב-2003 ו-2005. שורה בצהוב מסמלת ניצחון של המתמודדת באותה תחרות שורה באפור מסמלת תחרות בה המתמודדת הגיעה למקום השני שורה בחום מסמלת תחרות בה המתמודדת הגיעה למקום השלישי שורה באדום מסמלת תחרות בה המתמודדת דורגה במקום האחרון שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר ויילס באירוויזיון ויילס באירוויזיון למקהלות אתר האינטרנט הרשמי של ויילס באירוויזיון הילדים (באנגלית)